Mercuriu tratáse del planeta más pequeñu del Sistema Solar y el más cercanu a la nuesa estrella, el Sol. La so composición ye rocosa o telúrica, al igual que la Tierra y otros dos planetes, Venus y Marte, siendo un 70 por cientu elementos metálicos y un 30 por cientu silicatos.
#000000
El so nome vien pol dios romanu Mercuriu, Mercurius en llatín, el dios del comercio y mensaxeru de los dioses, fíu de Xúpiter –tamién con planeta nel Sistema Solar– y Bona Dea, que se carauterizaba pola so axilidá y velocidá. Los astrónomos antiguos bautizáronlo asina pol so comportamientu nel cielu, mui variable al tar tan cerca del sol, dalgo que desconocíen.
#000001
La distancia de Mercuriu col Sol ye de 57.910.000 quilómetros de promediu, mentes que ta de la Tierra a 73.300.000 quilómetros de promediu. La so rotación completa ye muncho más lenta que la del nuesu llar, yá que tarda 58 díes 15 hores y 30 minutos terrestres en facelo, esto ye, ehí los díes son muncho más llargos: duren cuasi dos meses terrestres.
#000002
La superficie del planeta ye asemeyada a la de la nuesa Lluna, con numberoso cráteres frutu de los impautos de meteoritos y l’ausencia práutica d’atmósfera al ser ésta mui fina. Les sos temperatures son estremes, yá que pueden algamar los 430 graos pel día y los 180 baxo cero na nueche, lo que faen mui poco probable la esistencia de vida na so superficie.
#000003
Mercuriu ye visible dende la Tierra ensin falta d’aparatos ópticos, anque ye difícil identificalu pola so cercanía pol Sol. Les primeres referencies a esti planeta correspuenden a los sumerios nel tercer mileniu enantes de la nuesa era.
#000004
La primer sonda que pudo aportar a la órbita de Mercuriu y estudiala foi nel 1975 la estauxunidense ‘Mariner 10’, qu’enantes fixera lo propio con Venus. La tamién norteamericana MESSENGER orbitara’l planeta dende’l 2008 al 2014 y les euroxaponeses BepiColombo –son dos diferentes acoplaes– viaxen anguaño hacia allá, cola perspeutiva de sobrevolalu n’ochobre del 2021 pa insertase na so órbita nel 2025.
#000005
¿Cuáles son les carauterístiques principales de Mercuriu?
¿Crees que ye posible la vida nesti planeta?
¿Por qué hai tanta diferencia de temperatura en Mercuriu ente’l día y la nueche?
#000006
Asitia estos planetes según el so orde dende’l Sol:
#000007